Case ID: 1106550
Sentence 2: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, iddiaçı, Qarabağ uğrunda gedən döyüşlər vaxtı xx xxxxxx 1993-cü ildə İmişli rayon Hərbi Komissarlığından orduya çağırılmış, həmin vaxt idarə etdiyi Kamaz-53213 markalı 01-38 dövlət nömrə nişanlı avtomaşınla N saylı hərbi hissəyə göndərilmiş, döyüş tapşırıqlarını yerinə yetirmiş, oradan da hissə komandirinin xx xxxxxx 1993-cü il tarixli 240 saylı əmri ilə N saylı hərbi hissəyə göndərilmiş, MN-nin N saylı hərbi hissəsindəki tərkibində Azərbaycan Respublikasının ərazi bütövlüyü uğrunda döyüş əməliyyatlarında iştirak etmiş, iddiaçıda N saylı hərbi hissənin xx xxxxxxx 1993-cü il tarixli 740 saylı yol vərəqəsi qalmış, hərbi biletində qeydiyyat aparılmamış, 1993-cü il noyabr ayında komandanlıq bildirmişdir ki, artıq onlara ehtiyac yoxdur və onu evə buraxmışlar, Azərbaycan Vətən Müharibəsi Birliyi İddiaçı 03961 saylı vəsiqə vermiş, lakin sonrakı qanunla veteran vəsiqəsi Müdafiə Nazirliyi komissiyasının qərarı ilə verilməli olduğundan, veteran vəsiqəsi almaq üçün İmişli rayon hərbi komissarlığına müraciət etmiş, Müdafiə Nazirliyinin Mərkəzi Arxivinin xx.xx.2001-ci il tarixli arayışında İddiaçı N saylı hərbi hissəyə qəbul edilməsi haqqında komandirin əmrinin olduğu göstərilsə də, N saylı hərbi hissədə xidmətdə olması barədə məlumat vermək mümkün olmamış, iddiaçı ilə birlikdə xidmət keçmiş şahidlər də həmin hərbi hissədə döyüşlərdə iştirak etməsini təsdiq edə bilərlər, məhkəmə tərəfindən bu hallar nəzərə alınmamış, bununla da qanunsuz və əsassız məhkəmə aktı qəbul edilmişdir.